**3-րդ կրթական հարթակ**

 **13-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* Դասասկզբյան հարց ու պատասխան աշակերտների հետ

**Նախորդ դասի ամփոփում**

* **Գրականություն - «Աշնան կիրակի օր»** Գյուրջինյան, 2-րդ դասարան, էջ 64
* Վարժ կարդալ **«Աշնան կիրակի օր»** տեքստը և պատասխանել հետևյալ հարցերին։
	+ Գևորգը ինչու՞ տխրեց:
	+ Նա ի՞նչ հնար մտածեց գառնուկին փրկելու համար: Դու ինչպե՞ս կվարվեիր։

**Բառագիտության կրկնողություն**

* Վերհիշել հետևյալ բառերը․
	+ ականջին հասավ – լսեց
	+ որոճալ – ուտելիքը ծամել (կենդանիները ուտելիքը որոճում են)
	+ արձակել պարանը- բաց թողնել պարանը
	+ արոտ-դաշտ, որտեղ կենդանիները խոտ են ուտում
* Վերհիշել *հետևյալ* բառերի հոմանիշները։
	+ շոյել – փաղաքշել
	+ խենթ- գիժ խելագար
	+ այգի-պարտեզ
	+ ձոր-կիրճ
	+ հանգիստ-հանդարտ
* Վերհիշել հետևյալ բառերի հականիշները*:*
	+ Թեթև-ծանր
	+ Միասին-առանձին
	+ Ընկնել-վեր կենալ
	+ Ուշադիր-ցրված
	+ Մտնել-դուրս գալ

**Քերականություն** **Նախադասություն**։ Նախադասության կազմությունը – ենթակա, ստորոգյալ, լրացում։ Նախադասության տեսակները։ Պարզ համառոտ նախադասություն Կրկնել բառի արմատ, պարզ բառեր, ածանց, նախածանց, վերջածանց, բարդ բառեր, ա հոդակապ

* Ի՞նչ է ցույց տալիս ենթական: Ի՞նչ է ցույց տալիս ստորոգյալը:
* Ի՞նչ է ցույց տալիս նախադասության լրացումը:
* Ի՞նչ է ցույց տալիս *պարզ համառոտ նախադասությունը:*

**Ուղղագրություն** – Վերհիշել ՝ *մարդ, հարևան, հագնվել* բառերի ուղղագրությունը

**Մշակույթ** - **Սևանա լիճ**

* Որտե՞ղ է գտնվում Սևանա լիճը
* Քանի**՞** գետ է դուրս գաիլս Սևանա լճից:
* Քանի**՞** գետ է թափվում Սևանա լիճ:
* Սևանա լիճը ունի աղի թե քաղցրահամ ջուր:
* Ո**՞**ր թվականին և որտեղ է կառուցվել Սևանի վանական համալիրը:
* Ո**՞**վ Է հիմնադրել Սևանի վանական համալիրը:

***Նոր դաս***

* **Գրականություն** **-** **«Պարսատիկը»**,Գյուրջինյան, 2-րդ դասարան, էջ 76
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ։
* **Քերականություն - Նախադասության կազմությունը՝ պարզ և բարդ։ Պարզ նախադասության տեսակները՝ համառոտ և ընդարձակ**:
* **Աշխարհագրություն –** Հայաստանի Հանրապետության մարզերը

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար*․**

**Գրականություն –** Վարժ կարդալ **«Պարսատիկը»** տեքստը և պատասխանել հետևյալ հարցերին։

* Ձոնիկը ինչո՞ւ է տխրում և Լևոնից խնդրում պարսատիկը:
* Ո՞ր տողերից է երևում որ Ձոնիկը նրբանկատ ու լավ ընկեր է։ Կարդա այդ տողերը:
* Ձոնիկին ինչպե՞ս հաջողվեց փրկել ճնճղուկներին ։
* Լևոնը ի՞նչ դաս առավ Ձոնիկի վարմունքից:

**Բառագիտություն**

* Սովորել հետևյալ բառերի բացատրությունները
	+ պարսատիկ – Ձեռքի զենք, որի մեջ քար են դնում և կրակում են
	+ սահնակ – ձյան կամ սառույցի վրա սահելու երեխաների համար սարք
	+ աղվամազ-նուրբ և փափուկ մազ
	+ հալածել- խփելով չարչարել
	+ բլրակ- շատ փոքրիկ սար
* Սովորել հետևյալ բառերի հոմանիշները։
	+ խփել – հարվածտլ
	+ տխուր-թախծոտ
	+ աղմուկ-աղաղակ
	+ ջարդել-կոտրել
	+ պսպղալ-փայլփլել
* Սովորել հետևյալ բառերի հականիշները
	+ Իջնել-բարձրանալ
	+ Տալ-վերցնել
	+ Բռնել-բաց թողնել
	+ գոհ-դժգոհ
	+ խառնվել-առանձնացնել
* Սովորել հետևյալ բառերի ուղղագրությունը՝ *ձագուկ, ընդհանուր, Լևոն, ջարդել, շպրտել:*

**Քերականություն- Նախադասության կազմությունը՝ պարզ և բարդ։ Պարզ նախադասության տեսակները՝ համառոտ և ընդարձակ**:

* Իմաստ արտահայտող բառերի խումբը կոչվում է նախադասություն։ Նախադասությունները՝ ըստ կազմության լինում են **պարզ**  և **բարդ։**
* Միայն մեկ իմաստ արտահայտող նախադասությունները կոչվում են **պարզ** նախադասություններ։ Օրինակ։
	+ *Արևը շողում է։*
	+ *Գեղեցիկ ծաղիկը բացվել է պարտեզում։*

Նշված նախադասությունները մ իայն մեկ իմաստ ունեն, այդ պատճառով դրանք կոչվում են պարզ նախադասություններ։ Պարզ նախադասությունները չենք կարող բաժանել մասերի։

* Մեկից ավելի իմաստ արտահայտող նախադասությունները կոչվում են **բարդ նախադասություններ**։ Բարդ նախադասությունները կարելի է հեշտությամբ բաժանել իրարից անկախ նախադասությունների։ Օրինակ՝
	+ *Արև շողում է, իսկ Արան դեռ քնած է։*

Այս նախադասության մեջ 2 իմաստ կա։ Այդ նախադասությունը կարող ենք հեշտությամբ բաժանել 2 իրարից անկախ նախադասությունների։

Արևը շողում է։

Արան դեռ քնած է։

* + *Գեղեցիկ ծաղիկը բացվել է պարտեզում և թռչունները ուրախ ծլվլում են ծառին։*

Այս նախադասության մեջ նույնպես 2 իմաստ կա։ Ադ նախադասությունը կարող ենք հեշտությամբ բաժանել 2 իրարից անկախ նախադասությունների։

 Գեղեցիկ ծաղիկը բացվել է պարտեզում։

 Թռչունները ուրախ ծլվլում են ծառին։

* Կախված անդամների քանակից՝ **պարզ նախադասություններն** իրենց հերթին լինում են երկու տեսակի՝ **պարզ համառոտ և պարզ ընդարձակ։**
	+ Միայն ենթակայից և ստորոգյալից կազմված նախադասությունը կոչվում է պարզ **համառոտ** նախադասություն: Օրինակ՝
		- Արևը ծագում է:
		- Արամը երգեց։
		- Առավոտը կբացվի։
* Մեկ կամ մեկից ավելի լրացում ունեցող նախադասությունը կոչում է պարզ **ընդարձակ** նախադասություն: Օրինակ՝
	+ Դասերից հետո տղաները բակում ֆուտբոլ էին խաղում:
	+ Ես սիրում եմ իմ ընտանիքը։

**Հարցեր և առաջադրանքներ**

* Նախադասության տեսակները՝ ըստ կազմության – **պարզ և բարդ**։
* Ո՞ր նախադասություններն են կոչվում **պարզ** նախադասություններ։
* Ո՞ր նախադասություններն են կոչվում **բարդ** նախադասություններ։
* Պարզ նախադասությունները քանի՞ տեսակի են լինում։ Որո՞նք են։
* Ի՞նչ է ցույց տալիս **պարզ համառոտ** նախադասությունը։ Բերել օրինակներ։
* Ի՞նչ է ցույց տալիս **պարզ ընդարձակ** նախադասությունը։ Բերել օրինակներ։

**Տնային առաջադրանքներ։**

* Տետրում գրել **պարզ համառոտ** 2 նախադասության օրինակներ
* Տետրում գրել **պարզ ընդարձակ** 2 նախադասության օրինակներ
* Տետրում գրել **բարդ** նախադասության մեկ օրինակ։
* Դասագրքից տետրում արտագրել **«Պարսատիկ»** տեքստի 1-ին մասը։ *Մայրենի 2, էջ 76։*

**Մշակույթ - Հայաստանի Հանրապետության մարզերն ու մարզկենտրոնները**

Հայաստանի Հանրապետության տարածք բաժանվում է տասը մարզի: Հայաստանի Հանրապետության մարզերը և մարզկենտրոններն են՝

 **Մարզ Մարզկենտրոն**

1. Արագածոտն Աշտարակ
2. Արարատ Աշտարակ
3. Արմավիր Արմավիր
4. Գեղարքունիք Գավառ
5. Լոռի Վանաձոր
6. Կոտայք Հրազդան
7. Շիրակ Գյումրի
8. Սյունիք Կապան
9. Վայոց Ձոր Եղեգնաձոր
10. Տավուշ Իջևան

Հայաստանի Հանրապետության մայրաքաղաքը Երևանն է:

**Հարցեր և առաջադրանքներ**

* Հայաստանի Հանրապետության տարածքը քանի՞ մասի է բաժանված:
* Որո՞նք են Հայաստանի Հանրապետության մարզերը:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության դասանյութը և վերարտադրել սեփական խոսքերով և պատասխանել դասավերջի հարցերին։
* Բառագիտության բաժնում առաջադրված բառերը բացատրել, հոմանիշներն ու հականիշները ճանաչել և ուղղագրական բառերը ճիշտ գրել։
* Քերականական նյութն ամրապնդել վարժությունների միջոցով և բերել օրինակներ։
* Մշակութային բաժնում առաջադրված դասանյութը հասկանալ և պատասխանել առաջադրված հարցերին։ Մասնակցել խմբային աշխատանքներին։